Sukladno članku 29. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18. i 112/19), općinski načelnik Općine Podravske Sesvete objavio je oglas za:
OGLAS

za imenovanje pročelnika/ice Jedinstvenog upravnog odjela Općine Podravske Sesvete
1 izvršitelj/ica (m/ž) na određeno vrijeme – do povratka pročelnika s bolovanja uz obvezni probni rad od dva mjeseca
Tekst  oglasa objavljen je kod Hrvatskog zavoda za zapošljavanje 13. Listopada 2023. godine, internet stranici Općine Podravske Sesvete https://www.podravske-sesvete.hr/index.php/opcina-podravske-sesvete/vazni-dokumenti/javni-pozivi-i-natjecaji .
OBAVIJESTI I UPUTE

Osnovni podaci o radnom mjestu:  

Kategorija:  I. 

Potkategorija: Glavni rukovoditelj 

Klasifikacijski rang: 1 

Naziv:   PROČELNIK JEDINSTVENOG UPRAVNOG ODJELA 
· magistar struke ili stručni specijalist pravne struke, odnosno visoka stručna sprema stečena po ranijim propisima s najmanje jednom godinom radnog iskustva na odgovarajućim poslovima

· organizacijske sposobnosti, 

· komunikacijske vještine, 

· položen državni stručni ispit,

· poznavanje rada na računalu.

OPIS POSLOVA  

-
upravlja radom Jedinstvenog upravnog odjela,

-
brine o primjeni zakona, drugih propisa, Statuta i drugih općih akata Općine,

-
nadzire pravodobnost obavljanja poslova, usklađuje rad u Jedinstvenom upravnom odjelu, provodi neposredan nadzor nad radom u Jedinstvenom upravnom odjelu, poduzima mjere za osiguranje učinkovitosti u radu i raspoređuje poslove,

-
daje upute za rad, brine o stručnom osposobljavanju i usavršavanju službenika i namještenika u Jedinstvenom upravnom odjelu i o urednom i pravilnom korištenju imovine i sredstava za rad te poduzima mjere za utvrđivanje odgovornosti za povrede službene dužnosti određene zakonom,

-
donosi godišnji plan rada Jedinstvenog upravnog odjela,

-
obavlja poslove za Općinsko vijeće,

-
priprema prijedloge odluka, zaključaka, pravilnika i drugih akata iz nadležnosti Općinskog vijeća i općinskog načelnika, 

-
provodi javnu nabavu i postupak davanja koncesija te samostalno izrađuje potrebnu dokumentaciju i akte, 

-
izrađuje opće akte i druge dokumente za dječji vrtić,

-
prati stanje u područjima iz djelatnosti Jedinstvenog upravnog odjela,

-
vodi brigu o uredskom poslovanju,

-
čuva i brine se o posjedu ispravnosti i pravovaljanosti dokumentacije vezane uz skelu, skelski prijelaz i osobe koja upravlja skelom,

-
priprema planove i programe o razvitku, subvencioniranju te davanju stručne pomoći domaćinstvima u području poljoprivrede,

-
prati provedbu propisa o plovidbi unutarnjim vodama vezano uz skelu „Mekiš“,

-
vrši nadzor nad primjenom Zakona o grobljima i općinske odluke o upravljanju grobljem te obavlja stručne poslove u provedbi tih propisa i donosi rješenja u upravnom postupku,

-
vodi postupak i izrađuje nacrte rješenja ili pojedinačnih akata po zahtjevima stranaka radi ostvarivanja prava korisnika socijalnog programa,


-
sudjeluje u izradi potrebnih financijskih analiza i izvješća,

-
stručno obrađuje pitanja planiranja, financiranja i razvoja u područjima brige o djeci, socijalne skrbi, odgoja i osnovnog obrazovanja, kulture, tjelesne kulture i sporta,

-
rješava stvari u upravnom postupku iz djelokruga JUO-a,

-
izrađuje ugovore,

-
obavlja i druge poslove po nalogu općinskog načelnika.
Podaci o plaći:


Člankom 1. Odluke o Izmjeni odluke o određivanju koeficijenta za obračun plaće službenika i namještenika u Jedinstvenom upravnom odjelu Općine Podravske Sesvete („Službeni glasnik Koprivničko-križevačke županije“ broj 14/19, 14/21, 10/23) utvrđen je koeficijent za predmetno radno mjesto 2,60 a osnovica za obračun plaće u visini od 570,00 eura sukladno članku 3. Odluke o određivanju osnovice za obračun plaće službenika i namještenika u Jedinstvenom upravnom odjelu Općine Podravske Sesvete („Službeni glasnik Koprivničko- križevačke županije“ broj 12/18, 7/23).

 
Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža. 

Prethodna provjera znanja i sposobnosti:


Kandidati koji ispunjavaju formalne uvjete iz natječaja pristupaju prethodnoj provjeri znanja i sposobnosti putem pisanog testiranja i intervjua, a po potrebi i putem provjere praktičnog rada. Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. Postupak testiranja i intervjua provest će Povjerenstvo za provedbu natječaja.
Vrijeme održavanja prethodne provjere znanja i sposobnosti kandidata bit će objavljeno na web-stranici Općine Podravske Sesvete (https://www.podravske-sesvete.hr/) najkasnije pet dana prije održavanja provjere.

Pravni i drugi izvori za pripremanje kandidata za provjeru
1. Ustav Republike Hrvatske ("Narodne novine" broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14),

2. Zakon o lokalnoj i područnoj (regionalnoj) samoupravi („Narodne novine” broj 33/01, 60/01 – vjerodostojno tumačenje, 129/05, 109/07, 125/08, 109/07, 36/09, 150/11, 144/12 i 19/13 – pročišćeni tekst, 137/15, 123/17 i 98/19, 144/20),
3. Zakon o lokalnim izborima („Narodne novine“ broj 144/12, 121/16, 98/19 i 42/20., 37/21),
4. Zakon o službenicima i namještenicima u lokalnoj i područnoj samoupravi („Narodne novine“ broj 86/08, 61/11, 4/18 i 112/19),

5. Zakon o predškolskom odgoju i obrazovanju ( „Narodne novine” broj 10/97, 107/07, 94/13, 98/19 i 57/22)
6. Zakon o javnoj nabavi ("Narodne novine" broj 120/16 i 114/22)

Pravila provjere
1. Nakon identifikacije kandidata, kandidatima će biti podijeljena pisana pitanja za provjeru znanja i sposobnosti za obavljanje poslova radnog mjesta za koje su se kandidati prijavili.

2. Za provjeru znanja i sposobnosti pisanim testiranjem, dodjeljuje se ukupno do 10 bodova.

3. Smatra se da je kandidat položio test ako je od provjere navedene u točki 2. postigao najmanje 50% ukupnog broja bodova.

Intervju

Intervju (razgovor) se provodi samo s onim kandidatima koji su ostvarili 50% i više broja bodova na testiranju.
Povjerenstvo za provedbu natječaja kroz razgovor utvrđuje interese, ciljeve i motivaciju za rad. Kandidat može na intervjuu ostvariti do 10 bodova.
Kandidati koji su pristupili testiranju imaju pravo uvida u rezultate provedenog postupka. 
Nakon provedbe prethodne provjere znanja i sposobnosti za obavljanje poslova, Povjerenstvo utvrđuje rang listu kandidata prema ukupnom broju ostvarenih bodova te dostavlja načelniku Općine Podravske Sesvete Listu kandidata i Izvješće o provedenom postupku koje potpisuju svi članovi Povjerenstva za provedbu oglasa.

Izabrani kandidat po obavijesti o izboru dostavlja uvjerenje o zdravstvenoj sposobnosti, a prije donošenja Rješenja o prijamu.

Rješenje o prijamu dostavlja se svim kandidatima koji su se prijavili na natječaj te su ispunili formalne uvjete za pristup provjeri.

S Vašim podacima postupit ćemo sukladno Općoj uredbi o zaštiti podataka (EU GDPR) i Zakonu o provedbi opće uredbe  o zaštiti podataka („Narodne novine“ broj 42/18), te u skladu s Politikom zaštite privatnosti osobnih podataka koja je objavljena i može se pročitati na web-stranici Općine Podravske Sesvete https://www.podravske-sesvete.hr/ uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. 

POVJERENSTVO ZA PROVEDBU NATJEČAJA

